

VLADA REPUBLIKE HRVATSKE

Zagreb, 13. rujna 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **PODNOSITELJ:** | Savjet za nacionalne manjine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Godišnje izvješće Savjeta za nacionalne manjine o utrošku sredstava osiguranih u Državnom proračunu Republike Hrvatske za 2023. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), a u vezi s člankom 35. stavkom 4. Ustavnog zakona o pravima nacionalnih manjina („Narodne novine“, br. 155/02., 47/10. - Odluka Ustavnog suda Republike Hrvatske, 80/10. i 93/11. - Odluka Ustavnog suda Republike Hrvatske), Vlada Republike Hrvatske je na sjednici održanoj \_\_\_\_\_\_\_\_\_\_\_\_ donijela

**Z A K L J U Č A K**

Prihvaća se Godišnje izvješće Savjeta za nacionalne manjine o utrošku sredstava osiguranih u Državnom proračunu Republike Hrvatske za 2023. godinu, u tekstu koji je dostavio Savjet za nacionalne manjine aktom, KLASA: 402-08/24-12/1, URBROJ: 50438/05-24-6, od 3. srpnja 2024.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Predmetno Godišnje izvješće je izradio i Vladi Republike Hrvatske dostavio Savjet za nacionalne manjine, temeljem odredbi Ustavnog zakona o pravima nacionalnih manjina.

U 2023. u državnom proračunu osigurana su sredstva za potpore za programe ostvarivanja kulturne autonomije nacionalnih manjina, a prema Odluci Savjeta za nacionalne manjine iz travnja 2023. raspoređeno je 8.030.292 EUR i ukupno utrošeno za programe:

* ostvarivanja kulturne autonomije nacionalnih manjina (područja: informiranja, izdavaštva, kulturnog amaterizma i manifestacija)
* koji proizlaze iz bilateralnih sporazuma i ugovora
* kojima se stvaraju pretpostavke za ostvarivanje kulturne autonomije nacionalnih manjina

U odnosu na 2022. kada se prema Odluci Savjeta za nacionalne manjine raspoređivalo 6.663.245,74 EUR (50.204.225,00 kn), iznos za 2023. predstavlja povećanje od 20,5 %.

Ukupno je prijavljen 1.221 program iz područja kulturne autonomije, a od toga je Odlukom o rasporedu sredstava prihvaćen 1.113 program kulturne autonomije (71 program informiranja, 77 programa izdavaštva, 439 programa kulturnog amaterizma, 526 programa kulturnih manifestacija) te

* 3 programa koji proizlaze iz bilateralnih sporazuma
* 2 programa stvaranja pretpostavki za ostvarivanje kulturne autonomije romske nacionalne manjine te manifestacije Lipovljanski susreti 2023. i Večer nacionalnih manjina 20223, Bjelovar
* financijska pomoć sukladno bilateralnom ugovoru s Talijanskom Republikom (korisnik Talijanska drama HNK Ivana pl. Zajca, Rijeka).

Ukupno je sufinancirano 104 udruga, kao neposrednih korisnika potpora iz državnog proračuna te njihovih 129 članica, udruga tj. društava, KUD-ova u sastavu saveza i zajednica udruga koji se bave kulturnim amaterizmom.

Tijekom 2023. obavljeni su terenski izvidi za praćenje namjenskog utroška sredstava kod 10 korisnika sredstava. Na polugodištu, III. kvartalu i na kraju godine udruge su dostavile polugodišnje, kvartalno odnosno godišnje izvješće s propisanim obrascima i dokumentacijom.

Savjet je izvršio kontrolu i analizu godišnjih izvješća u iznosu od 5.520.042 EUR iz Državnog proračuna doznačenih udrugama i ustanovama nacionalnih manjina za ostvarivanje programa kulturne autonomije za 2023. godinu, a angažirani knjigovodstveni servis je izvršio kontrolu i analizu godišnjih izvještaja za 30 udruga i ustanova nacionalnih manjina čime je obuhvaćeno sredstava u iznosu od 2.510.250 EUR.

Savjet za nacionalne manjine podnio je zahtjeve za povrat sredstava za 2023. u ukupnom iznosu od 87.063,06 EUR koja su i vraćena u Državni proračun.

Predlaže se prihvaćanje Godišnjeg izvješća Savjeta za nacionalne manjine o utrošku sredstava osiguranih u Državnom proračunu Republike Hrvatske za 2023. godinu.